JY LEES NOU Vicky Davis wen boekprys + Nuwe liefde vir dié aktrise?
"Ek is trots dat die boek 'n bydrae lewer en gesien word as een wat liefde vir lees by babas en jong kinders aanmoedig en ontwikkel," vertel Vicky aan SARIE.com. Dít was altyd haar motivering en bedoeling met die boek.
Sy het ook 'n toneelstuk geskryf wat by vanjaar se KKNK opgevoer word. Bladsy 3 gaan oor twee paartjies - een in die 1970's en die ander in die hede. Albei paartjies se lewens word indirek deur die ontkleedanseres Glenda Kemp geraak. Elma Postma en Armand Aucamp speel in die stuk.
"Ek is deesdae net soveel agter die kamera as voor die kamera," vertel Vicky, wat ook insetselvervaardiger by Expresso en Doctor's Orders op SABC 3 is. Sy is ook 'n veldaanbieder by Doctor's Orders. "En ek is binnekort te sien in kykNET se nuwe spanningsreeks Die Byl." Dié reeks gaan oor die Suid-Afrikaanse speurder Piet Byleveld se ondersoeke. FOTO: Facebook
My grootste lewensideaal is om altyd aan te hou beweeg en te bly groei. Sodoende kan ek altyd aanhou leer en nuwe uitdagings en ervarings hê - of dit nou as skrywer, vervaardiger, aktrise of binne 'n verhouding is.
Ook wanneer dit by die liefde kom, gaan dit goed met Vicky. "Soms is die grootste liefde reg voor jou oë, en wanneer jy dit eindelik raaksien, besef jy dit was nog altyd daar."